ฮั่งเส็งปิดเช้าร่วง 371.34 จุด เหตุวิตกหนี้กรีซ
ฮั่งเส็งปิดเช้าร่วง 371.34 จุด เหตุวิตกหนี้กรีซ
15 มิ.ย. 2558

ดัชนีฮั่งเส็งตลาดหุ้นฮ่องกงปิดตลาดเช้าร่วงลงอย่างหนัก โดยดัชนีฮั่งเส็งลดลง 371.34 จุด หรือ 1.36% ปิดภาคเช้าที่ 26,909.20 จุด หลังจากที่คณะกรรมาธิการยุโรป (EC) ประกาศว่า กรีซและกลุ่มเจ้าหนี้ยุโรปไม่สามารถตกลงกันได้ในการเจรจาครั้งล่าสุดที่กรุงบรัสเซลส์ ประเทศเบลเยียมเมื่อวานนี้ เนื่องจากทั้งสองฝ่ายยังคงมีความคิดเห็นที่แตกต่างกันอย่างมากเกี่ยวกับแผนการปฏิรูปเศรษฐกิจของกรีซ
ทั้งนี้ ในวันที่ 30 มิ.ย.นี้ เงินช่วยเหลือก้อนปัจจุบันของกรีซจะหมดอายุลง และในวันเดียวกัน รัฐบาลกรีซจะต้องชำระเงินกู้ราว 1.5 พันล้านยูโร (1.69 พันล้านดอลลาร์) คืนให้กับกองทุนการเงินระหว่างประเทศ (IMF)